મુખ્ય ચૂંટણી અધિકારી ઓપી રાવતે જણાવ્યું છે કે, એકસાથે ચૂંટણી યોજવાના મુદ્દે ચૂંટણી પાંચ દ્વારા વર્ષ ૨૦૧૫માં જ વિસ્તૃત રીતે સલાહ આપવામાં આવી છે. જેમાં ચૂંટણી પંચે બતાવ્યું છે કે, એકસાથે ચૂંટણી માટે બંધારણ તેમજ જન પ્રતિનિધિત્વ કાયદામાં ક્યાં ક્યાં સંશોધન કરવા પડશે. ઓપી રાવતે કહ્યું કે, આ સંશોધનો પછી અન્ય જરૂરિયાતોમાં પૂરતા પ્રમાણમાં વોટીંગ મશીન, વિવીપેટ તેમજ વધારે પ્રમાણમાં સુરક્ષા કર્મચારીઓ અંગે જાણકારી આપવામાં આવેલી છે. મુખ્ય ચૂંટણી અધિકારીએ કહ્યું કે, જો આ જરૂરિયાતો પૂરી કરવામાં આવે તો સમગ્ર દેશમાં એકસાથે ચૂંટણી બિલકુલ કરી શકાય તેમ છે. જયારે બિહારના મુખ્યમંત્રી નીતીશકુમારે જણાવ્યું છે કે, સમગ્ર દેશમાં અત્યારે લોકસભાની ચૂંટણીની જોડે જ એકસાથે ચૂંટણી યોજવી શક્ય નથી.